ડાકોર રણછોડરાય મંદિરમાં દિવાળીના તહેવારોમાં મોટીસંખ્યામાં દર્શનાર્થીઓ ઉમટે છે. દર્શનાર્થીઓને દર્શનનો લાભ મળે તે માટે ટેમ્પલ કમિટી દ્વારા મંદિરના દર્શનના સમયમાં વધારો કરવામાં આવ્યો છે. જેમાં અગિયારસ, વાઘબારસ, ધનતેરસ, કાળીચૌદશ, દિવાળી અને ભાઇબીજના દિવસે સવારે ૬.૪૫ કલાકે મંગળા આરતી થશે . તા. ૭મી ના રોજ દિવાળીના દિવસે સાંજે ૮ કલાકે હાટડી દર્શન થશે. તા. ૮ મીના રોજ બેસતાવર્ષના દિવસે મંગળાઆરતી ૭. ૦૫ કલાકે, સવારે ૧૦થી ૧૦.૧૦ સુધી ભગવાન બાલભોગ આરોગવા બિરાજશે. આ સમયે દર્શન બંધ રહેશે. ૧૦.૧૦થી ૧૧.૧૫ સુધી દર્શન થશે. ૧૧.૧૫થી ૧૧.૩૫ સુધી ભગવાન શ્રૃંગારભોગ આરોગવા બિરાજશે અને દર્શન બંધ રહેશે. ૧૧.૩૫થી ૧૨ કલાક સુધી દર્શન થશે, બપોર ૧૨થી ૧૨.૧૫ સુધી શ્રીજી ગ્વોલભોગ આરોગવા બિરાજશે. ત્યારબાદ બપોરે ૧૨.૧૫ કલાકે ગોવર્ધન પૂજા થશે. અનુકુળતા મુજબ ભગવાન રોજભાગ - મહાભોગ આરોગવા બિરાજશે. આ સમયે દર્શન બંધ રહેશે. બપારે ૨થી ૨.૩૦ના અરસામાં અન્નકોટત્સવ થશે. સાંજે 5 કલાકે ઉત્થાપન દર્શન, સાંજે ૮.૩૦ બાદ ભગવાન અનુકુળતાએ પોઢી જશે.